

#### **Υπόδειγμα για τη σύνταξη**

#### **Πρότασης Ακαδημαϊκής Πιστοποίησης Νέου Προγράμματος Μεταπτυχιακών Σπουδών**

**Ιανουάριος 2023**

**Πρόταση Ακαδημαϊκής Πιστοποίησης**

**Νέου Προγράμματος Μεταπτυχιακών Σπουδών**

**Ίδρυμα**: …………………………….………………………………………………….…. **Τίτλος ΠΜΣ**: ………………………………………………………………………………………….….. **Ημερομηνία υποβολής**: ………………….………………………………………….……………..

Εισαγωγικό Σημείωμα

Το παρόν κείμενο αποτελεί υπόδειγμα δομής και περιεχομένου της Πρότασης του Ιδρύματος Ανώτατης Εκπαίδευσης για την Ακαδημαϊκή Πιστοποίηση ενός Νέου Προγράμματος Μεταπτυχιακών Σπουδών. Η διάρθρωσή του αντιστοιχεί στις βασικές αρχές του «Προτύπου Ποιότητας για την πιστοποίηση των Νέων Προγραμμάτων Μεταπτυχιακών Σπουδών», που εκδόθηκε από την ΕΘΑΑΕ τον Νοέμβριο 2022 και εναρμονίζεται με τις Αρχές και Κατευθυντήριες Οδηγίες για τη Διασφάλιση Ποιότητας στον Ευρωπαϊκό Χώρο Ανώτατης Εκπαίδευσης (ESG 2015).

Η χρήση του Υποδείγματος είναι απαραίτητη για τη σύνταξη της Πρότασης Ακαδημαϊκής Πιστοποίησης Νέου Προγράμματος Μεταπτυχιακών Σπουδών από το Ίδρυμα. Σε κάθε απαίτηση του παρόντος, περιλαμβάνεται, εκτός από τη σχετική περιγραφή της, και η τεκμηρίωση, η οποία αντιστοιχεί στην παράθεση σχετικού παραρτήματος και ενδεικτικά σημεία αναφοράς, τα οποία χρησιμεύουν στην ανάπτυξη του κειμένου της Πρότασης. Η Πρόταση πρέπει να συνταχθεί με σαφήνεια και να αποτελεί ένα αυτοτελές κείμενο, συνολικής έκτασης έως τριάντα (30) σελίδων. Εφόσον γίνεται αναφορά σε άρθρα ή διατάξεις των κανονιστικών κειμένων (Εσωτερικός Κανονισμός Ιδρύματος, Εσωτερικός Κανονισμός ακαδημαϊκής μονάδας ή/και ΠΜΣ, κ.λπ.), είναι απαραίτητη η επισύναψή τους στο παρόν κείμενο, όπου αυτό κρίνεται σκόπιμο.

Η ΕΘΑΑΕ παραμένει στη διάθεση των ενδιαφερομένων για να προσφέρει τις υπηρεσίες της, έχοντας πάντα ως κύριο στόχο τη διασφάλιση και τη βελτίωση της ποιότητας των Ιδρυμάτων Ανώτατης Εκπαίδευσης.

*Ιανουάριος 2023*

**Περιεχόμενα**

[1. Στρατηγική, Πολιτική και Στοχοθεσία ποιότητας για τα νέα προγράμματα μεταπτυχιακών σπουδών (ΠΜΣ) 5](#_Toc123288197)

[2. Σχεδιασμός και έγκριση των νέων προγραμμάτων μεταπτυχιακών σπουδών 7](#_Toc123288198)

[3. Κανονισμοί για την επιλογή των φοιτητών, τα στάδια φοίτησης, την αναγνώριση των μεταπτυχιακών Σπουδών και την απονομή διπλώματος 9](#_Toc123288199)

[4. Διδακτικό προσωπικό των νέων προγραμμάτων μεταπτυχιακών σπουδών 11](#_Toc123288200)

[5. Μαθησιακοί πόροι και φοιτητική στήριξη 13](#_Toc123288201)

[6. Αρχική εσωτερική και εξωτερική αξιολόγηση και παρακολούθηση των νέων προγραμμάτων μεταπτυχιακών σπουδών. 15](#_Toc123288202)

1. Στρατηγική, Πολιτική και Στοχοθεσία ποιότητας για τα νέα προγράμματα μεταπτυχιακών σπουδών (ΠΜΣ)

ΤΑ ΑΕΙ ΘΑ ΠΡΕΠΕΙ ΝΑ ΕΧΟΥΝ ΠΕΡΙΛΑΒΕΙ ΣΤΗ ΣΤΡΑΤΗΓΙΚΗ ΤΟΥΣ ΤΗΝ ΑΝΑΠΤΥΞΗ, ΟΡΓΑΝΩΣΗ ΚΑΙ ΕΦΑΡΜΟΓΗ ΝΕΩΝ ΠΡΟΓΡΑΜΜΑΤΩΝ ΜΕΤΑΠΤΥΧΙΑΚΩΝ ΣΠΟΥΔΩΝ (ΠΜΣ) ΣΕ ΣΥΓΚΕΚΡΙΜΕΝΑ ΕΠΙΣΤΗΜΟΝΙΚΑ ΠΕΔΙΑ ΜΕΤΑ ΑΠΟ ΔΙΕΡΕΥΝΗΣΗ ΤΗΣ ΣΚΟΠΙΜΟΤΗΤΑΣ ΚΑΙ ΒΙΩΣΙΜΟΤΗΤΑΣ ΤΟΥΣ.

Τα ΑΕΙ θα πρέπει να εφαρμόζουν μια πολιτική διασφάλισης ποιότητας για τα νέα ΠΜΣ, η οποία θα αποτελεί μέρος του στρατηγικού τους σχεδιασμού.

Η πολιτική ποιότητας θα πρέπει να αναπτύσσεται και να εξειδικεύεται (με τη συμμετοχή και εξωτερικών φορέων) στα ΠΜΣ του ιδρύματος και της ακαδημαϊκής μονάδας. Η πολιτική αυτή θα πρέπει να δημοσιοποιείται και να εφαρμόζεται από όλα τα ενδιαφερόμενα μέρη.

|  |
| --- |
| Με απόφαση/εις Συγκλήτου, τα Ιδρύματα θα πρέπει να περιλαμβάνουν στη στρατηγική τους τα θέματα ανάπτυξης προγραμμάτων μεταπτυχιακών σπουδών, τα οποία υποστηρίζουν την φυσιογνωμία, το όραμα, την αποστολή και τη στρατηγική στόχευση του Ιδρύματος. Στη στρατηγική του Ιδρύματος θα πρέπει να προσδιορίζονται τα πιθανά οφέλη και οι ενδεχόμενες δυσκολίες ή κίνδυνοι για την ίδρυση νέων προγραμμάτων μεταπτυχιακών σπουδών και να προγραμματίζονται όλες οι απαραίτητες ενέργειες για την επίτευξη των στόχων. Οι στρατηγικές επιλογές του Ιδρύματος θα πρέπει να τεκμηριώνονται με ειδικές μελέτες σκοπιμότητας και βιωσιμότητας, ιδίως για τα νέα προγράμματα μεταπτυχιακών σπουδών.  Για την περίπτωση προσφοράς ΠΜΣ με εξ αποστάσεως μεθόδους, το Ίδρυμα καταρτίζει και εφαρμόζει στρατηγική ηλεκτρονικής μάθησης. Η στρατηγική ηλεκτρονικής μάθησης του Ιδρύματος ενσωματώνεται στη συνολική στρατηγική του και προσδιορίζει εκπαιδευτικούς στόχους προσαρμόζοντας τις ταχείες τεχνολογικές αλλαγές και τις αλλαγές στα παιδαγωγικά μοντέλα. Το Ίδρυμα θα πρέπει να περιλαμβάνει στη στρατηγική του την αιτιολόγηση και την σκοπιμότητα ως προς το γιατί η ηλεκτρονική μάθηση έχει επιλεγεί ως κατάλληλη στρατηγική μάθησης για τα συγκεκριμένα προγράμματα σπουδών στα οποία εφαρμόζεται.  Στο πλαίσιο της ηλεκτρονικής μάθησης, θα πρέπει να ληφθούν υπόψη οι στρατηγικές καινοτομίας, η δυνατότητα αναθεώρησης του προγράμματος, η σύνδεση μεταξύ έρευνας και μάθησης (που απαιτεί γνώση των πιο πρόσφατων καινοτομιών προκειμένου να επιλεχθούν τα καταλληλότερα μέσα για επίτευξη των μαθησιακών αποτελεσμάτων).  Η πολιτική ποιότητας της ακαδημαϊκής μονάδας για τα προγράμματα μεταπτυχιακών σπουδών, εναρμονίζεται με την στρατηγική του Ιδρύματος και διατυπώνεται με τη μορφή δήλωσης, η οποία δημοσιοποιείται και εφαρμόζεται με τη συμμετοχή όλων των ενδιαφερόμενων μερών. Έχει ως αντικείμενο την επιδίωξη ειδικών στόχων, σχετικών με τη διασφάλιση και βελτίωση της ποιότητας των προγραμμάτων μεταπτυχιακών σπουδών, τα οποία προσφέρει η ακαδημαϊκή μονάδα. Ενδεικτικά, η δήλωση πολιτικής ποιότητας της ακαδημαϊκής μονάδας περιλαμβάνει τη δέσμευσή της για την εφαρμογή μιας πολιτικής ποιότητας, που θα προωθεί την ακαδημαϊκή φυσιογνωμία και τον προσανατολισμό του προγράμματος μεταπτυχιακών σπουδών, τον σκοπό και το αντικείμενό του, θα υλοποιεί τους στόχους και θα καθορίζει τα μέσα και τους τρόπους επίτευξής τους,θα εφαρμόζει τις ενδεικνυόμενες διαδικασίες ποιότητας, με τελικό σκοπό τη διαρκή βελτίωσή του.  *Ειδικότερα, για την υλοποίηση της πολιτικής αυτής, η ακαδημαϊκή μονάδα δεσμεύεται να εφαρμόσει διαδικασίες ποιότητας που θα αποδεικνύουν:*  *α) την καταλληλότητα της δομής και της οργάνωσης των προγραμμάτων μεταπτυχιακών σπουδών*  *β) την επιδίωξη μαθησιακών αποτελεσμάτων και προσόντων σύμφωνα με το Ευρωπαϊκό και το Εθνικό Πλαίσιο Προσόντων Ανώτατης Εκπαίδευσης επιπέδου 7*  *γ) την προώθηση της ποιότητας και αποτελεσματικότητας του διδακτικού έργου στο ΠΜΣ*  *δ) την καταλληλότητα των προσόντων και τη διαθεσιμότητα του διδακτικού προσωπικού για τα ΠΜΣ*  *ε) τη σύνταξη, εφαρμογή και ανασκόπηση ειδικών ετήσιων στόχων ποιότητας για τη βελτίωση των ΠΜΣ*  *στ) το επίπεδο ζήτησης των αποκτώμενων προσόντων των αποφοίτων στην αγορά εργασίας*  *ζ) την ποιότητα των υποστηρικτικών υπηρεσιών, όπως οι διοικητικές υπηρεσίες, οι βιβλιοθήκες και οι υπηρεσίες φοιτητικής μέριμνας για τα ΠΜΣ*  *η) την αποδοτική αξιοποίηση των οικονομικών πόρων των ΠΜΣ που ενδεχομένως προέρχονται από δίδακτρα*  *θ) τη διενέργεια της ετήσιας εσωτερικής αξιολόγησης και ανασκόπησης του συστήματος διασφάλισης ποιότητας για τα ΠΜΣ με τη συνεργασία της ΟΜΕΑ και της ΜΟΔΙΠ του Ιδρύματος* |

**Τεκμηρίωση**

* Στρατηγική του Ιδρύματος για τις μεταπτυχιακές σπουδές, στην οποία περιλαμβάνεται και ειδική στρατηγική για την ηλεκτρονική μάθηση εφόσον εφαρμόζεται σε ΠΜΣ του Ιδρύματος
* Μελέτες σκοπιμότητας και βιωσιμότητας για τα νέα ΠΜΣ
* Πολιτική Ποιότητας της ακαδημαϊκής μονάδας για την ανάπτυξη και τη βελτίωση των ΠΜΣ
* Στοχοθεσία Ποιότητας της ακαδημαϊκής μονάδας για το ΠΜΣ

***Ενδεικτικά σημεία αναφοράς***

* *Συνοπτική αναφορά στη στρατηγική του Ιδρύματος σε θέματα ανάπτυξης προγραμμάτων μεταπτυχιακών σπουδών*
* *Αναφορά στη στρατηγική ηλεκτρονικής μάθησης όπως π.χ. στρατηγικές καινοτομίας, δυνατότητα αναθεώρησης προγράμματος, σύνδεση μεταξύ έρευνας και μάθησης κ.λπ. (εφόσον το ΠΜΣ προσφέρεται με εξ αποστάσεως μεθόδους)*
* *Αναφορά στην Πολιτική Ποιότητας της ακαδημαϊκής μονάδας για τα ΠΜΣ*
* *Σύντομη αναφορά στον προγραμματισμό στόχων και δράσεων του ΠΜΣ*
* *Τρόποι επικοινώνησης της Πολιτικής Ποιότητας του* *ΠΜΣ*

1. Σχεδιασμόσ και έγκριση των νέων προγραμμάτων μεταπτυχιακών σπουδών

ΤΑ ΑΕΙ ΘΑ ΠΡΕΠΕΙ ΝΑ ΣΧΕΔΙΑΖΟΥΝ ΤΑ ΠΜΣ ΜΕΤΑ ΑΠΟ ΣΥΓΚΕΚΡΙΜΕΝΗ ΕΓΓΡΑΦΗ ΔΙΑΔΙΚΑΣΙΑ, Η ΟΠΟΙΑ ΘΑ ΠΡΕΠΕΙ ΝΑ ΠΡΟΒΛΕΠΕΙ ΤΟΥΣ ΣΥΜΜΕΤΕΧΟΝΤΕΣ, ΤΙΣ ΠΗΓΕΣ ΑΝΤΛΗΣΗΣ ΠΛΗΡΟΦΟΡΙΩΝ ΚΑΙ ΤΑ ΟΡΓΑΝΑ ΕΓΚΡΙΣΗΣ ΤΟΥ ΠΜΣ. ΣΤΟΝ ΣΧΕΔΙΑΣΜΟ ΤΩΝ ΠΜΣ ΚΑΘΟΡΙΖΟΝΤΑΙ ΟΙ ΣΤΟΧΟΙ, ΤΟ ΕΙΔΙΚΟΤΕΡΟ ΕΠΙΣΤΗΜΟΝΙΚΟ ΑΝΤΙΚΕΙΜΕΝΟ ΚΑΙ ΟΙ ΚΑΤΕΥΘΥΝΣΕΙΣ Η ΕΙΔΙΚΕΥΣΕΙΣ, ΤΑ ΠΡΟΣΔΟΚΩΜΕΝΑ ΜΑΘΗΣΙΑΚΑ ΑΠΟΤΕΛΕΣΜΑΤΑ ΚΑΙ ΟΙ ΠΡΟΟΠΤΙΚΕΣ ΑΠΑΣΧΟΛΗΣΗΣ. ΚΑΤΑ ΤΗΝ ΕΦΑΡΜΟΓΗ ΤΟΥ ΠΜΣ ΘΑ ΠΡΕΠΕΙ ΝΑ ΑΞΙΟΛΟΓΕΙΤΑΙ Ο ΒΑΘΜΟΣ ΕΠΙΤΕΥΞΗΣ ΤΩΝ ΜΑΘΗΣΙΑΚΩΝ ΑΠΟΤΕΛΕΣΜΑΤΩΝ. ΤΑ ΣΤΟΙΧΕΙΑ ΑΥΤΑ ΚΑΙ ΤΑ ΣΤΟΙΧΕΙΑ ΤΗΣ ΔΟΜΗΣ ΤΩΝ ΠΜΣ ΔΗΜΟΣΙΟΠΟΙΟΥΝΤΑΙ ΣΤΟ ΠΛΑΙΣΙΟ ΤΟΥ ΟΔΗΓΟΥ ΣΠΟΥΔΩΝ.

|  |
| --- |
| *Οι ακαδημαϊκές μονάδες σχεδιάζουν τα προγράμματα μεταπτυχιακών σπουδών τους, στο πλαίσιο μιας συντεταγμένης διαδικασίας. Στο σχεδιασμό αυτό, προσδιορίζονται η ακαδημαϊκή φυσιογνωμία και ο προσανατολισμός του προγράμματος, ο ερευνητικός χαρακτήρας, οι επιστημονικοί στόχοι, τα ειδικότερα γνωστικά αντικείμενα, οι κατευθύνσεις, τα μαθησιακά αποτελέσματα, η δομή, τα μαθήματα, οι τρόποι διδασκαλίας και αξιολόγησης των επιδόσεων των φοιτητών, το διδακτικό προσωπικό και οι αναγκαίοι πόροι .*  *Η δομή, το περιεχόμενο, η οργάνωση των μαθημάτων και των διδακτικών μεθόδων θα πρέπει να προσανατολίζονται στην εμβάθυνση των γνώσεων και την απόκτηση των αντίστοιχων ικανοτήτων εφαρμογής τους (π.χ. μάθημα για ερευνητική μεθοδολογία, συμμετοχή σε ερευνητικά έργα, διπλωματική με ερευνητικό χαρακτήρα).*  *Τα προσδοκώμενα μαθησιακά αποτελέσματα του ΠΜΣ πρέπει να καθορίζονται με βάση το Ευρωπαϊκό και το Εθνικό Πλαίσιο Προσόντων (EQF,NQF), και τους Περιγραφικούς Δείκτες του Δουβλίνου (Dublin Descriptors), για το επίπεδο 7. Κατά την εφαρμογή του προγράμματος, αξιολογείται ο βαθμός επίτευξής τους με τα κατάλληλα εργαλεία και η ανατροφοδότηση της μαθησιακής διαδικασίας. Ειδικότερα, για κάθε μαθησιακό αποτέλεσμα που σχεδιάζεται και δημοσιοποιείται είναι απαραίτητο να σχεδιάζονται και να δημοσιοποιούνται και τα κριτήρια αξιολόγησής του.*  *Επιπλέον, ο σχεδιασμός των ΠΜΣ πρέπει να λαμβάνει υπόψη:*   * *τη στρατηγική του Ιδρύματος* * *την ενεργή συμμετοχή των φοιτητών* * *την εμπειρία εξωτερικών φορέων από την αγορά εργασίας* * *τον προβλεπόμενο όγκο σπουδών σύμφωνα με το Ευρωπαϊκό Σύστημα Μεταφοράς και Συσσώρευσης Ακαδημαϊκών Μονάδων (ECTS) για το επίπεδο 7* * *τη δυνατότητα παροχής ευκαιριών εργασιακής εμπειρίας στους φοιτητές* * *τη σύνδεση της διδασκαλίας με την έρευνα* * *το σχετικό θεσμικό πλαίσιο και την επίσημη διαδικασία έγκρισης του ΠΜΣ από το Ίδρυμα*   *Η διαδικασία έγκρισης ή αναθεώρησης των προγραμμάτων περιλαμβάνει έλεγχο της τήρησης των βασικών απαιτήσεων του Προτύπου από τη ΜΟΔΙΠ του Ιδρύματος.* |

**Τεκμηρίωση**

* Απόφαση Συγκλήτου για την ίδρυση του ΠΜΣ
* Δομή του ΠΜΣ: μαθήματα, κατηγορίες μαθημάτων, απονομή ECTS, προσδοκώμενα μαθησιακά αποτελέσματα σύμφωνα με το ΕΠΠ, πρακτική άσκηση, ευκαιρίες κινητικότητας
* Δεδομένα της αγοράς εργασίας ως προς την απασχόληση των αποφοίτων, διεθνή εμπειρία σε συναφές επιστημονικό πεδίο
* Οδηγός Σπουδών του ΠΜΣ
* Περιγράμματα μαθημάτων και διπλωματικής εργασίας
* Διδακτικό προσωπικό (ονομαστικός κατάλογος με γνωστικά αντικείμενα, συσχετισμός τους με τα μαθήματα που διδάσκουν, σχέση εργασίας και ανάθεση διδασκαλίας σε ώρες καθώς και λοιπές υποχρεώσεις διδασκαλίας σε ώρες)

***Ενδεικτικά σημεία αναφοράς***

* *Η ακαδημαϊκή φυσιογνωμία (ιστορία, επιστημονικό πεδίο, σκοπός, διδακτικό προσωπικό, προοπτικές) και ο προσανατολισμός του ΠΜΣ (εκπαιδευτικός, επιστημονικός, επαγγελματικός)*
* *Ερευνητικά αντικείμενα που αξιοποιούνται από το Πρόγραμμα κατά τη συγγραφή διπλωματικών, τη συμμετοχή σε ερευνητικά έργα καθώς και τη χρησιμοποιούμενη θεωρία και πρακτική για την εμβάθυνση των γνώσεων*
* *Σχεδιασμός και τρόπος αξιολόγησης των μαθησιακών αποτελεσμάτων επιπέδου 7*
* *Με ποιο τρόπο ζητήθηκε η γνώμη αποφοίτων, συναφών επιστημονικών οργανώσεων και εργοδοτών που δραστηριοποιούνται σε σχετικούς κλάδους, αναφορικά με το βαθμό επίτευξης των μαθησιακών αποτελεσμάτων*
* *Ποιες είναι οι πηγές που χρησιμοποιούνται, ώστε να πραγματοποιείται η ενσωμάτωση των νέων γνώσεων στο ΠΜΣ*
* *Συγκριτική αξιολόγηση με άλλα ΠΜΣ ΑΕΙ του εσωτερικού/ εξωτερικού. Δεδομένα της αγοράς εργασίας ως προς την απασχόληση των αποφοίτων, διεθνή εμπειρία σε συναφές επιστημονικό πεδίο*
* *Αναφέρετε εάν η ύλη των μαθημάτων είναι ορθολογικά κατανεμημένη και βρίσκεται σε συμφωνία με όσα προβλέπονται από το σύστημα ECTS (συμβουλευτείτε τον οδηγό ECTS)*
* *Αναφέρετε εάν παρέχεται στους φοιτητές η δυνατότητα εργασιακής εμπειρίας*
* *Αναφέρετε τον τρόπο, με τον οποίο πραγματοποιείται η διασύνδεση της διδασκαλίας με την έρευνα*

3. Κανονισμοί για την επιλογή των φοιτητών, τα στάδια φοίτησης, την αναγνώριση των μεταπτυχιακών Σπουδών και την απονομή διπλώματος

Τα ΑΕΙ θα πρέπει να καταρτίσουν και να εφαρμόζουν δημοσιευμένους κανονισμούς για όλα τα θέματα και στάδια των σπουδών (επιλογή φοιτητών, στάδια φοίτησης, εκπόνηση διπλωματικής εργασίας, αναγνώριση Σπουδών και απονομή διπλώματος).

|  |
| --- |
| *Το Ίδρυμα θα πρέπει να έχει καταρτίσει και δημοσιεύσει τους προβλεπόμενους από τη νομοθεσία εσωτερικούς κανονισμούς οι οποίοι, μεταξύ άλλων, θα πρέπει να ρυθμίζουν όλα τα θέματα των μεταπτυχιακών σπουδών από την έναρξη έως το πέρας των σπουδών. Ενδεικτικά:*   * *Τις διαδικασίες επιλογής των φοιτητών και τα απαιτούμενα δικαιολογητικά* * *Tα δικαιώματα, τις υποχρεώσεις και την παρακολούθηση της προόδου των φοιτητών* * *Ta θέματα πρακτικής άσκησης, εφόσον εφαρμόζεται, και τα θέματα χορήγησης υποτροφιών* * *Τις διαδικασίες και τους όρους εκπόνησης εργασιών και διπλωματικής εργασίας* * *Η διαδικασία απονομής και αναγνώρισης των τίτλων, της χρονικής διάρκειας των σπουδών, των προϋποθέσεων για την προαγωγή και διασφάλιση της προόδου των φοιτητών στις σπουδές τους, καθώς και* * *Τους όρους και τις προϋποθέσεις για την ενίσχυση της κινητικότητάς τους* * *Για την περίπτωση προσφοράς του ΠΜΣ με μεθόδους εξ αποστάσεως μάθησης, θα πρέπει το Ίδρυμα να διαθέτει κανονισμό για την ηλεκτρονική μάθηση, στον οποίο να περιλαμβάνονται ιδίως τα ακόλουθα θέματα:* * *Υπηρεσίες του Ιδρύματος για την υποστήριξη της ηλεκτρονικής μάθησης.* * *Μεθοδολογία ανάπτυξης και υλοποίησης μαθημάτων.* * *Τρόποι παροχής του διδακτικού έργου και ποικιλία μορφών διδασκαλίας και αξιολόγησης των φοιτητών* * *Γενικό πρότυπο της δομής των μαθημάτων.* * *Σύστημα υποστήριξης φοιτητών.* * *Υποστήριξη ΔΕΠ/διδασκόντων με υποχρεωτική εκπαίδευση μέσω e-learning για νέα μέλη του προσωπικού.* * *Προσφερόμενες τεχνολογικές υποδομές του Ιδρύματος .* * *Σύστημα επιβεβαίωσης της ταυτότητας του φοιτητή (έλεγχος ταυτότητας φοιτητή, διαδικασίας συγγραφής εργασιών και εξετάσεων, θέματα ασφάλειας και πιστοποίησης).* * *Το ίδρυμα θα πρέπει να καθορίσει κανόνες για την παροχή κατάλληλης πρόσβασης και τη διασφάλιση της συμμετοχής των φοιτητών που πλήττονται από αναπηρία, ασθένεια και άλλες ειδικές περιστάσεις.* * *Με τον κανονισμό για την ηλεκτρονική μάθηση, ρυθμίζονται ηθικά ζητήματα, όπως αυτά της προστασίας του απορρήτου δεδομένων ή δικαιώματα πνευματικής ιδιοκτησίας και κανόνες για την αντιμετώπιση της απάτης.*   *Όλα τα παραπάνω πρέπει να δημοσιοποιούνται στο πλαίσιο του Οδηγού Σπουδών.* |

**Τεκμηρίωση**

* Εσωτερικός κανονισμός λειτουργίας του Προγράμματος Μεταπτυχιακών Σπουδών
* Ειδικός κανονισμός για την εφαρμογή της ηλεκτρονικής μάθησης στην περίπτωση που το ΠΜΣ προσφέρεται με εξ αποστάσεως μεθόδους
* Κανονισμός Δεοντολογίας της Έρευνας
* Κανονισμός σπουδών, πρακτικής άσκησης, κινητικότητας, εκπόνησης εργασιών
* Υπόδειγμα διπλώματος

***Ενδεικτικά σημεία αναφοράς***

* *Με ποιο τρόπο υποστηρίζονται οι νεοεισερχόμενοι φοιτητές (ενημερωτικές συναντήσεις/ εκδηλώσεις κ.λπ.)*
* *Πώς παρακολουθείται η πρόοδος των φοιτητών*
* *Αναφέρετε εάν υπάρχουν θεσμοθετημένες υποτροφίες για τους φοιτητές*
* *Οι όροι και οι προϋποθέσεις για την κινητικότητα των φοιτητών*
* *Αναφέρετε εάν εφαρμόζεται το σύστημα μεταφοράς πιστωτικών μονάδων (ECTS)*
* *Αναφέρετε εάν εκδίδεται αυτόματα και δωρεάν το Παράρτημα Διπλώματος (Diploma Supplement) για όλους τους πτυχιούχους του ΠΜΣ στην ελληνική και στην αγγλική γλώσσα*
* *Αναφέρετε εάν υπάρχουν συγκεκριμένες προδιαγραφές ποιότητας για την διπλωματική εργασία, οι οποίες αναφέρονται στον Κανονισμό Σπουδών (αναφερθείτε στο σχετικό άρθρο), και εάν είναι υποχρεωτική/ προαιρετική*
* *Τρόποι με τους οποίους η ακαδημαϊκή μονάδα διασφαλίζει τη διαφάνεια στη διαδικασία ανάθεσης και εξέτασης της διπλωματικής εργασίας*
* *Αναφέρετε εάν υπάρχει ο θεσμός της πρακτικής άσκησης των φοιτητών, εάν αυτή είναι υποχρεωτική/ προαιρετική και με ποιον τρόπο συμβάλλει στην επίτευξη των μαθησιακών αποτελεσμάτων*
* *Οι υπηρεσίες υποστήριξης ηλεκτρονικής μάθησης, οι τρόποι παροχής διδακτικού έργου, οι προσφερόμενες τεχνολογικές υποδομές κ.λπ. (εφόσον το ΠΜΣ προσφέρεται με εξ αποστάσεως μεθόδους)*

4. Διδακτικό προσωπικό των ΝΕΩΝ προγραμματων μεταπτυχιακων σπουδων

Τα ΑΕΙ οφείλουν να διασφαλίζουν το επίπεδο γνώσεων και ικανοτήτων των μελων του διδακτικού τους προσωπικού, να εφαρμόζουν αξιοκρατικές και διαφανείς διαδικασίες για την επιλογη, την επιμόρφωση και την περαιτέρω εξέλιξη τουσ.

|  |
| --- |
| *Το Ίδρυμα θα πρέπει να μεριμνά για την αριθμητική και επιστημονική επάρκεια του διδακτικού προσωπικού που διδάσκει στο ΠΜΣ, την προσήκουσα αναλογία φοιτητών-διδασκόντων, τις κατάλληλες κατηγορίες προσωπικού, τα κατάλληλα γνωστικά αντικείμενα, τον δίκαιο και αντικειμενικό τρόπο επιλογής, τις υψηλές ερευνητικές επιδόσεις, την κατάρτιση-επιμόρφωση, την πολιτική ανάπτυξης προσωπικού/συμμετοχή σε κινητικότητα, συνέδρια, εκπαιδευτικές άδειες κατά το νόμο.*  *Ειδικότερα, η ακαδημαϊκή μονάδα θα πρέπει: να οργανώνει και να ακολουθεί σαφείς, διαφανείς και αξιοκρατικές διαδικασίες για την επιλογή προσωπικού για το ΠΜΣ, με τα κατάλληλα προσόντα καθώς και να παρέχει συνθήκες απασχόλησης με σεβασμό στη σημασία της διδασκαλίας και έρευνας, να προσφέρει ευκαιρίες και να προωθεί την επαγγελματική εξέλιξη του διδακτικού προσωπικού, να ενθαρρύνει την ακαδημαϊκή δραστηριότητα, έτσι ώστε να ενισχύεται η σύνδεση εκπαίδευσης – έρευνας, να ενθαρρύνει την καινοτομία στις διδακτικές μεθόδους και τη χρήση νέων τεχνολογιών, να ενθαρρύνει την ανάπτυξη της ποσότητας και ποιότητας του ερευνητικού έργου των μελών της ακαδημαϊκής μονάδας, να εφαρμόζει τις διαδικασίες διασφάλισης της ποιότητας του διδακτικού προσωπικού και του λοιπού προσωπικού (τήρηση των απαιτήσεων παρουσίας, επιδόσεων, αυτοαξιολόγησης, επιμόρφωσης κ.λπ.), να εφαρμόζει πολιτικές προσέλκυσης μελών ακαδημαϊκού προσωπικού υψηλού επιπέδου.* |

**Τεκμηρίωση**

* Διαδικασίες και κριτήρια επιλογής διδακτικού προσωπικού, εφαρμοζόμενες πολιτικές προσέλκυσης προσωπικού υψηλού επιπέδου και κανονισμός υποχρεώσεων προς το ΠΜΣ
* Κατάλογος προβλεπόμενου για απασχόληση διδακτικού προσωπικού με το γνωστικό αντικείμενο, σχέση εργασίας, ΑΕΙ προέλευσης, Τμήμα προέλευσης και σχετικές ατομικές επιδόσεις

***Ενδεικτικά σημεία αναφοράς***

* *Οι διαδικασίες επιλογής των μελών του διδακτικού προσωπικού και οι πρακτικές για τη διασφάλιση της διαφάνειας και αξιοκρατίας που εφαρμόζει η ακαδημαϊκή μονάδα*
* *ΟΙ ενδεχόμενες πρακτικές προσέλκυσης μελών ακαδημαϊκού προσωπικού υψηλού επιπέδου στο ΠΜΣ*
* *Ο μέσος εβδομαδιαίος φόρτος διδακτικού έργου (αναφορά εβδομαδιαίων ωρών ανά ΠΠΣ, ΠΜΣ) των μελών του ακαδημαϊκού προσωπικού και η διακύμανση μεταξύ της ελάχιστης και της μέγιστης επιβάρυνσης*
* *Η διαδικασία αξιολόγησης των διδασκόντων από τους φοιτητές*
* *Τρόποι αξιοποίησης των αποτελεσμάτων αξιολόγησης των διδασκόντων από τους φοιτητές (π.χ. εάν αυτά λαμβάνονται υπόψη στην εξέλιξη των μελών του διδακτικού προσωπικού)*
* *Η ενδεχόμενη ύπαρξη στρατηγικής σχετικά με την ανάπτυξη των μελών της ακαδημαϊκής μονάδας (ερευνητικό έργο, επιμόρφωση)*
* *Η ενδεχόμενη πρόσθετη (από το ΠΜΣ ή/και το Ίδρυμα) οικονομική ενίσχυση των μελών του ακαδημαϊκού προσωπικού, που λαμβάνουν μέρος στα προγράμματα κινητικότητας*
* *Η ενδεχόμενη θεσμοθέτηση βραβείων διδασκαλίας*

5. Μαθησιακοί πόροι και φοιτητική στήριξη

Τα ΑΕΙ θα πρέπει να διαθέτουν επαρκή χρηματοδότηση για την κάλυψη των αναγκών της διδασκαλίας και της μάθησης των ΠΜΣ. Αφενός μεν θα πρέπει να διαθέτουν επαρκείς υποδομές και υπηρεσίες για τη μάθηση και την υποστήριξη των φοιτητών, αφετέρου δε να διευκολύνουν την άμεση πρόσβαση σ’ αυτές με τη θέσπιση σχετικών εσωτερικών κανόνων (π.χ. αίθουσες, εργαστήρια, βιβλιοθήκες, δίκτυα, υπηρεσίες σταδιοδρομίας, κοινωνικής πολιτικής, κ.λπ.).

|  |
| --- |
| *Τα Ιδρύματα και οι ακαδημαϊκές τους μονάδες πρέπει να διαθέτουν επαρκείς πόρους και μέσα, σε προγραμματισμένη και μακροχρόνια βάση, προκειμένου να υποστηριχθεί η μάθηση και η εν γένει ακαδημαϊκή δραστηριότητα, ώστε να προσφέρουν στους φοιτητές των ΠΜΣ το βέλτιστο δυνατό επίπεδο σπουδών. Τα ποικίλα αυτά μέσα μπορεί να είναι υποδομές όπως λ.χ. οι απαραίτητες γενικές και ειδικότερες βιβλιοθήκες και δυνατότητες πρόσβασης σε ηλεκτρονικές βάσεις δεδομένων, αίθουσες μελέτης, εκπαιδευτικός και επιστημονικός εξοπλισμός, υπηρεσίες πληροφορικής και επικοινωνιών, υποστηρικτικές ή συμβουλευτικές υπηρεσίες.*  *Για τη διάθεση και κατανομή των πόρων λαμβάνονται υπ’ όψη οι ανάγκες του συνόλου των φοιτητών (π.χ. πλήρους ή μερικής φοίτησης, εργαζομένων και αλλοδαπών φοιτητών, με αναπηρίες) και η ενίσχυση της φοιτητο-κεντρικής μάθησης καθώς και η υιοθέτηση ευέλικτων τρόπων μάθησης και διδασκαλίας. Οι υποστηρικτικές δραστηριότητες και οι χώροι μπορούν να οργανωθούν με διάφορους τρόπους, ανάλογα με το εσωτερικό θεσμικό πλαίσιο. Ωστόσο, η εσωτερική διασφάλιση ποιότητας αποδεικνύει αφενός μεν την ποσότητα και την ποιότητα των διαθέσιμων υποδομών και υπηρεσιών αφετέρου δε ότι οι φοιτητές είναι ενήμεροι για τις υπηρεσίες που τους παρέχονται.*  *Ο ρόλος του υποστηρικτικού και διοικητικού προσωπικού είναι σημαντικότατος σε ό, τι αφορά τις υπηρεσίες στήριξης και, κατά συνέπεια, πρέπει το προσωπικό αυτό να είναι εξειδικευμένο και να του παρέχονται δυνατότητες ανάπτυξης των ικανοτήτων του.* |

**Τεκμηρίωση**

* Αναλυτική περιγραφή των υποδομών και υπηρεσιών που διαθέτει το Ίδρυμα στην ακαδημαϊκή μονάδα για το ΠΜΣ σχετικά με την υποστήριξη της μάθησης και της ακαδημαϊκής δραστηριότητας (ανθρώπινο δυναμικό, υποδομές, υπηρεσίες κ.λπ.) και αντίστοιχη συγκεκριμένη δέσμευση του Ιδρύματος για την οικονομική κάλυψη των υποδομών-υπηρεσιών αυτών από κρατικούς ή άλλους πόρους
* Διοικητικό προσωπικό υποστήριξης του ΠΜΣ (θέσεις εργασίας, προσόντα, αρμοδιότητες)
* Ενημερωτικό υλικό προς τους φοιτητές για τις υπηρεσίες που τους παρέχονται
* Σχέδιο αξιοποίησης διδάκτρων (εφόσον υφίστανται)

***Ενδεικτικά σημεία αναφοράς***

* *Αναλυτική περιγραφή των μέσων και και των πόρων που διαθέτει το ΠΜΣ για την υποστήριξη της μάθησης και της ακαδημαϊκής δραστηριότητας (ανθρώπινο δυναμικό, υποδομές, υπηρεσίες κ.λπ.) και την προαγωγή της έρευνας*
* *Αξιολόγηση της επάρκειας των πόρων αυτών*
* *Η ύπαρξη ενδεχόμενων υποστηρικτικών δομών και υπηρεσιών για τους φοιτητές*
* *Η στελέχωση των υπηρεσιών αυτών με εξειδικευμένο υποστηρικτικό και διοικητικό προσωπικό*
* *Το σχέδιο αξιοποίησης διδάκτρων*

6. Αρχική εσωτερική και εξωτερική αξιολόγηση και παρακολούθηση των νεων προγραμμάτων μεταπτυχιακών σπουδών.

Τα ΑΕΙ και οι ακαδημαϊκές μονάδες θα πρέπει να διαθέτουν εσωτερικό σύστημα διασφάλισης ποιότητας, στο πλαίσιο του οποίου θα πραγματοποιούν έλεγχο, την εσωτερική και εξωτερική αξιολόγηση των νεων προγραμμάτων μεταπτυχιακών σπουδών, έτσι ώστε, να διασφαλίζεται η συμμόρφωση στις απαιτήσεις ποιότητας του παρόντος προτύπου. Στο πλαίσιο των ανωτέρω δράσεων είναι αναγκαία η ενημέρωση όλων των ενδιαφερομένων μερών.

|  |
| --- |
| *Η εσωτερική αξιολόγηση των νέων ΠΜΣ περιλαμβάνει την αξιολόγηση της πρότασης πιστοποίησης καθώς και του υλικού τεκμηρίωσης σύμφωνα με τις απαιτήσεις του παρόντος Προτύπου και τις διαδικασίες ποιότητας του ΕΣΔΠ του Ιδρύματος. Η εσωτερική αξιολόγηση των νέων προγραμμάτων μεταπτυχιακών σπουδών στοχεύει επιπλέον στη διασφάλιση του επιπέδου ποιότητας των εκπαιδευτικών υπηρεσιών και στη δημιουργία ενός υποστηρικτικού και αποτελεσματικού μαθησιακού περιβάλλοντος για τους φοιτητές. Το Ίδρυμα, δια της ΜΟΔΙΠ, και οι αντίστοιχες ακαδημαϊκές μονάδες οργανώνουν και υποστηρίζουν τις διαδικασίες εξωτερικής αξιολόγησης των νέων ΠΜΣ σύμφωνα τις ειδικές οδηγίες και κατευθύνσεις της ΕΘΑΑΕ.*  *Στα ανωτέρω συμπεριλαμβάνεται η αξιολόγηση:*   * *Των στόχων, του περιεχομένου και της δομής του προγράμματος σπουδών, των προσφερόμενων γνώσεων και τη στάθμη της επιστήμης και τεχνικής στο γνωστικό αντικείμενο, έτσι ώστε να εξασφαλίζεται ο σύγχρονος χαρακτήρας του ΠΜΣ, σύμφωνα με τη σχετική τεκμηρίωση που παρατίθεται στις αποφάσεις των αρμοδίων οργάνων.* * *Της αποτίμησης του φόρτου εργασίας για την ανάπτυξη και ολοκλήρωση των μεταπτυχιακών σπουδών* * *Της ικανοποίησης των φοιτητικών προσδοκιών και αναγκών από το πρόγραμμα σπουδών τους* * *Του μαθησιακού περιβάλλοντος, των υποστηρικτικών υπηρεσιών και της καταλληλότητάς τους για το αναφερόμενο ΠΜΣ*   *Τα προγράμματα μεταπτυχιακών σπουδών σχεδιάζονται και ιδρύονται σύμφωνα με τις προβλέψεις του εσωτερικού κανονισμού του Ιδρύματος και με τη συμμετοχή των φοιτητών και άλλων ενδιαφερόμενων μερών.* |

**Τεκμηρίωση**

* Διαδικασία της ΜΟΔΙΠ για τον έλεγχο των απαιτήσεων του Προτύπου για την ποιότητα των νέων ΠΜΣ καθώς και διαδικασία για την οργάνωση και υποστήριξη των διαδικασιών της εξωτερικής αξιολόγησής τους.
* Μηχανισμοί αξιολόγησης και ανατροφοδότησης της στρατηγικής και της στοχοθεσίας ποιότητας του ΠΜΣ και σχετικές διαδικασίες λήψης αποφάσεων (φοιτητές, εξωτερικοί φορείς)

***Ενδεικτικά σημεία αναφοράς***

* *Αναφέρετε συνοπτικά την προβλεπόμενη διαδικασία για την ετήσια εσωτερική αξιολόγηση του ΠΜΣ, και ειδικότερα τη διαδικασία για την επανεκτίμηση, την αναπροσαρμογή και την επικαιροποίηση του ΠΜΣ*
* *Αναφέρετε τον τρόπο οργάνωσης της εξωτερικής αξιολόγησης του ΠΜΣ*
* *Αναφέρετε τους μηχανισμούς ανατροφοδότησης της στρατηγικής και της στοχοθεσίας ποιότητας του ΠΜΣ, και σχετικές διαδικασίες λήψης αποφάσεων μέσω των οποίων το ΠΜΣ επιτυγχάνει τη συνεχή βελτίωση της εκπαιδευτικής διαδικασίας*

**ΠΑΡΑΡΤΗΜΑ**

**ΔΙΑΔΙΚΑΣΙΑ ΓΙΑ ΤΗΝ ΥΠΟΒΟΛΗ ΠΡΟΤΑΣΕΩΝ ΠΙΣΤΟΠΟΙΗΣΗΣ  
ΤΩΝ ΝΕΩΝ ΠΡΟΓΡΑΜΜΑΤΩΝ ΜΕΤΑΠΤΥΧΙΑΚΩΝ ΣΠΟΥΔΩΝ (ΠΜΣ) ΤΩΝ ΑΕΙ ΚΑΙ ΑΣΕΙ**

**Ι. ΠΡΟΫΠΟΘΕΣΕΙΣ ΥΠΟΒΟΛΗΣ ΠΡΟΤΑΣΗΣ ΠΙΣΤΟΠΟΙΗΣΗΣ ΝΕΟΥ ΠΜΣ**

Τα Ανώτατα Εκπαιδευτικά Ιδρύματα της χώρας, τα οποία επιθυμούν να ιδρύσουν νέα Προγράμματα Μεταπτυχιακών Σπουδών (ΠΜΣ), όποτε αυτό καθίσταται αναγκαίο, καλούνται να υποβάλουν φάκελο Πρότασης Πιστοποίησης στην ΕΘΑΑΕ, με σκοπό την ακαδημαϊκή πιστοποίηση των νέων ΠΜΣ, σύμφωνα με το οικείο Πρότυπο της Αρχής, πριν από την έναρξη λειτουργίας τους (αρχική πιστοποίηση).

**ΙΙ. ΠΕΡΙΕΧΟΜΕΝΟ ΦΑΚΕΛΟΥ ΠΡΟΤΑΣΗΣ ΠΙΣΤΟΠΟΙΗΣΗΣ**

Ο φάκελος της Πρότασης Πιστοποίησης του νέου ΠΜΣ, ο οποίος θα υποβληθεί στην ΕΘΑΑΕ, θα περιλαμβάνει την Πρόταση Ακαδημαϊκής Πιστοποίησης του νέου ΠΜΣ του Ιδρύματος, η οποία συντάσσεται από το Ίδρυμα σύμφωνα με το παρόν «Υπόδειγμα για τη σύνταξη Πρότασης Ακαδημαϊκής Πιστοποίησης νέου Προγράμματος Μεταπτυχιακών Σπουδών», καθώς και τα ακόλουθα Παραρτήματα, ως εξής:

Α0. Πίνακας Περιεχομένων Φακέλου

Α1. Πρόταση Ακαδημαϊκής Πιστοποίησης του νέου ΠΜΣ του Ιδρύματος, σύμφωνα με το συνημμένο «Υπόδειγμα για τη σύνταξη Πρότασης Ακαδημαϊκής Πιστοποίησης νέου Προγράμματος Μεταπτυχιακών Σπουδών»

Α2. Απόφαση Συγκλήτου για την ίδρυση του ΠΜΣ

Α3. Αιτιολογημένη εισηγητική έκθεση της ΜΟΔΙΠ, η οποία θα αναφέρεται στα βασικά σημεία της Απαίτησης 1 του Προτύπου (στρατηγική σε θέματα ανάπτυξης ΠΜΣ, στρατηγική ηλεκτρονικής μάθησης – εφόσον το ΠΜΣ προσφέρεται με εξ αποστάσεως μεθόδους κ.λπ.) με την απαιτούμενη τεκμηρίωση (έκταση έως 4 σελίδες)

Α4. Απόφαση Συγκλήτου για την στρατηγική του Ιδρύματος σε θέματα ανάπτυξης προγραμμάτων μεταπτυχιακών σπουδών

Α5. Μελέτες σκοπιμότητας και βιωσιμότητας για την ίδρυση και λειτουργία του νέου ΠΜΣ

Α6. Πολιτική ποιότητας της **ακαδημαϊκής μονάδας** για την ανάπτυξη και τη βελτίωση των ΠΜΣ (κείμενο 1 - 2 σελίδων)

Η πολιτική ποιότητας μπορεί να είναι κοινή για όλα τα ΠΜΣ της ακαδημαϊκής μονάδας, αλλά περιλαμβάνεται σε κάθε υποβαλλόμενη πρόταση.

Α7. Στοχοθεσία Ποιότητας της ακαδημαϊκής μονάδας για το ΠΜΣ, σύμφωνα με το επισυναπτόμενο υπόδειγμα

Α8. Οδηγός Σπουδών του ΠΜΣ (με το σύνολο των πιστωτικών μονάδων ECTS του ΠΜΣ και τα προσδοκώμενα μαθησιακά αποτελέσματα του ΠΜΣ)

Α9. Περιγράμματα μαθημάτων (σύμφωνα με το υπόδειγμα της ΕΘΑΑΕ) για όλα τα μαθήματα του ΠΜΣ, σε ένα ενιαίο αρχείο .pdf με αρίθμηση σελίδων, Πίνακα Περιεχομένων με μαθήματα οργανωμένα ανά εξάμηνο σπουδών, και αριθμό σελίδας για κάθε μάθημα

Α10. Ονομαστικός κατάλογος διδακτικού προσωπικού (με γνωστικά αντικείμενα, σχέση εργασίας, ανάθεση διδακτικού έργου στο ΠΜΣ σε ώρες και λοιπές υποχρεώσεις διδασκαλίας σε ώρες)

Α11. Εσωτερικός κανονισμός λειτουργίας του/των ΠΜΣ της ακαδημαϊκής μονάδας ή του Ιδρύματος (παρ. 4, αρ. 79 του ν. 4957/2022)

Α12. Κανονισμός σπουδών, πρακτικής άσκησης, κινητικότητας, εκπόνησης εργασιών του ΠΜΣ

Η ακαδημαϊκή μονάδα μπορεί να εφαρμόζει κοινούς κανονισμούς για όλα τα ΠΜΣ, οπότε περιλαμβάνονται σε κάθε υποβαλλόμενη πρόταση.

Α13. Κανονισμός λειτουργίας μηχανισμού διαχείρισης παραπόνων και ενστάσεων φοιτητών

Α14. Κανονισμός λειτουργίας θεσμού ακαδημαϊκού συμβούλου

Α15. Κανονισμός Δεοντολογίας της Έρευνας

Α16. Ειδικός κανονισμός για την εφαρμογή της ηλεκτρονικής μάθησης (εφόσον το ΠΜΣ προσφέρεται με εξ αποστάσεως μεθόδους)

Α17. Υπόδειγμα Παραρτήματος Διπλώματος στην ελληνική και στην αγγλική γλώσσα

Α18. Συνοπτική αναφορά των επιδόσεων του διδακτικού προσωπικού σε επιστημονικό -ερευνητικό και διδακτικό έργο, βάσει και διεθνών αναγνωρισμένων συστημάτων αξιολόγησης επιστημόνων (π.χ. Google Scholar, Scopus, κ.ο.κ.)

Α19. Σχέδιο αξιοποίησης διδάκτρων (εφόσον υφίστανται)

Εάν πρόκειται για διατμηματικό ΠΜΣ, τότε ο φάκελος της Πρότασης Πιστοποίησης υποβάλλεται από το επισπεύδον Τμήμα.

***Επισημαίνεται ότι προϋπόθεση για την πιστοποίηση ενός νέου Προγράμματος Σπουδών αποτελεί η ύπαρξη πιστοποιημένου Εσωτερικού Συστήματος Διασφάλισης Ποιότητας του αντίστοιχου ΑΕΙ ή ΑΣΕΙ.***

**ΙΙΙ. ΤΡΟΠΟΣ ΥΠΟΒΟΛΗΣ**

1. Οι Προτάσεις και τα Παραρτήματά τους υποβάλλονται ηλεκτρονικά στην ακόλουθη ηλεκτρονική διεύθυνση της ΕΘΑΑΕ: [secretariat@ethaae.gr](mailto:secretariat@ethaae.gr) με θέμα: **«Υποβολή Πρότασης Πιστοποίησης νέου ΠΜΣ: …** *(τίτλος)* **του….** *(ονομασία ΑΕΙ)****».***
2. Όλα τα αρχεία θα πρέπει να υποβάλλονται σε μορφή αρχείου .pdf. Η σήμανση των υπό υποβολή ηλεκτρονικών αρχείων θα πρέπει να ακολουθεί αυτή των οδηγιών υποβολής. Ο τίτλος κάθε αρχείου δεν θα πρέπει να υπερβαίνει τους 30 χαρακτήρες. Τα αρχεία δεν θα πρέπει να είναι οργανωμένα σε πολλαπλούς υποφακέλους, διαφορετικά καθίσταται δυσχερής η πρόσβαση σε κάθε αρχείο εξαιτίας της μεγάλης διαδρομής.
3. Επειδή το συνολικό μέγεθος των αρχείων ενδέχεται να υπερβαίνει το επιτρεπτό όριο της ηλεκτρονικής αποστολής, οι ΜΟΔΙΠ των Ιδρυμάτων παρακαλούνται να αποστέλλουν τα αρχεία με τη χρήση συνδέσμου σε λογαριασμό Dropbox ή Google Drive, ή μέσω WeΤransfer. Οι λογαριασμοί θα πρέπει να επιτρέπουν πρόσβαση στην ΕΘΑΑΕ στις ηλεκτρονικές διευθύνσεις [secretariat@ethaae.gr](mailto:secretariat@ethaae.gr) και [quality-assurance@ethaae.gr](mailto:quality-assurance@ethaae.gr).
4. Στο διαβιβαστικό έγγραφο της Πρότασης θα πρέπει να δηλώνεται ο υπεύθυνος επικοινωνίας εκ μέρους της ΜΟΔΙΠ (όνομα, e-mail και τηλέφωνο).
5. Υπενθυμίζεται ότι ο έλεγχος της Πρότασης Πιστοποίησης πραγματοποιείται μία φορά και δίνεται προθεσμία 2 εβδομάδων για την υποβολή αναθεωρημένης Πρότασης.